Álagningarseðlar fasteignagjalda ekki sendir í pósti Á vef Reykjavíkurborgar , reykjavik.is , undir „ mínar síður “ , munu fasteignaeigendur geta skoðað álagningarseðil fasteignagjalda eftir 27. janúar 2020 og alla breytingarseðla þar á eftir.mbl.is / Árni Sæberg Álagningar - og breytingarseðlar fasteignagjalda í Reykjavík 2020 verða aðeins birtir á vefsíðunni island.is og á Rafrænni Reykjavík á árinu 2020 . Þetta kemur fram í tilkynningu frá Reykjavíkurborg . Þar segir , að álagningar - og breytingarseðlarnir verði ekki sendir í pósti í samræmi við breytingu sem gerð var á lögum nr. 4 / 1995 sem tók gildi 1. janúar 2019 , en þá er sveitarstjórn heimilt að senda tilkynningu um álagningu fasteignaskatts rafrænt . „ Á vef Reykjavíkurborgar , reykjavik.is , undir „ mínar síður “ munu fasteignaeigendur geta skoðað álagningarseðil fasteignagjalda eftir 27. janúar 2020 og alla breytingarseðla þar á eftir . Þar geta þeir einnig skráð sig í boðgreiðslu fasteignagjalda og gefið upp reikningsnúmer ef til endurgreiðslu kemur , óskað eftir að fá senda greiðsluseðla fyrir fasteignagjöldum þar sem þeir verða , líkt og áður , ekki sendir til greiðenda , 18 - 77 ára . Einnig er hægt að senda þar inn erindi vegna fasteignagjalda , “ segir í tilkynningunni . Tekið er fram , að fasteignagjöld ársins 2020 , yfir 25.000 kr. , greiðist með níu jöfnum greiðslum á gjalddögum 1. febrúar , 2. mars , 4. apríl , 3. maí , 1. júní , 5. júlí , 2. ágúst , 1. september og 3. október . Gjalddagi fasteignagjalda undir 25.000 kr. er 1. febrúar . Fasteignagjöld í Reykjavík verða innheimt í netbönkum . Fasteignaeigendum er jafnframt bent á beingreiðslur hjá öllum bankastofnunum og boðgreiðslur af greiðslukortum .